Osijek Express

Dugi ženski marš: Kreće s Trga Ante Starčevića 22.9.2024. u 10 sati
2024-09-22 10:00 - 12:00 (Europe/Zagreb) | Trg Ante Starčevića
Udruga Adela 22.rujna 2024., na Nacionalni dan borbe protiv nasilja nad ženama, organizira Dugi ženski marš kroz Osijek kojim ćemo obići osječke institucije koje su zadužene za sigurnost i povjerenje žena (i ostalih) u sustav.
Dugi ženski marš ,ženski marš, a kretat ćemo se Kapucinskom ulicom i Europskom avenijom do osječkog Županijskog suda gdje ćemo ostaviti poruke i ružu. Od suda ćemo ulicama kardinala Alojzija Stepinca i Bartola Kašića do Trga Lavoslava Ružičke i do Policijske uprave osječko-baranjske, gdje ćemo također ostaviti svoje poruke i ružu. Na Trgu Lavoslava Ružičke ostavit ćemo poruke i cvijet gdje ćemo tražiti ostavke vodstva KBC-a, jer pred bolnicu ne želimo ići, zbog toga što su u bolnici bolesni ljudi koje ne želimo niti pod kojim uvjetima uznemiravati.
Pozivamo stanovnice i stanovnike Osijeka, okolice i Hrvatske da se pridruže u Dugom ženskom maršu kojim tražimo sigurnost i povjerenje za sve žene, da napišu svoje poruke institucijama kojima se žele obratiti te da sa sobom ponesu tri cvijeta.
Članice i članovi udruge Adela
